marek juračič
na pánovi filipovi pilkovi oceňujem, že od začiatku našej spolupráce porozumel môjmu osobitému prístupu k riadeniu osobných financií. na základe toho po vzájomnej diskusii vždy nájdeme vhodné produkty pre konkrétnu situáciu. 
naposledy sa jednalo o sprostredkovanie americkej hypotéky. napriek kombinácii príjmu zo zahraničia a súčasnej neistej pandemickej situácii prebehla celá transakcia bez problémov. vďaka využívaniu digitálnych technológií a flexibilnej komunikácii si vzájomne šetríme čas a osobné stretnutia vieme obmedziť len na nevyhnutné situácie.
rád by som vyzdvihol schopnosť pána pilku dotiahnuť rozbehnuté veci do konca profesionálne a v krátkom čase. to v dnešnej dobe nebýva samozrejmosť. jeho služby preto rád odporúčam aj mojim známym.
naša finančná poradkyňa, marianna haničáková, sa stala pre našu rodinu neoddeliteľnou súčasťou. okrem toho, že má milé vystupovanie a je prívetivá, je vo svojej práci promptná. všetko sa snaží vyriešiť tak rýchlo ako to ide. ponúka podľa svojho názoru tú najlepšiu variantu, ale aj viacero alternatív, aby sme mali na výber a nevnímali len jej subjektívny pohľad. takže sme s ňou maximálne spokojní. sme veľmi radi, že nám naši známi poradili túto milú osôbku, ktorá je naozaj našou poradkyňou v plnom význame slova.